open-index/open-wikipedia-markdown huggingface dataset:
Δολίπορο διάφραγμα

[δεξιά|μικρογραφία|300x300εσ|Στις υφές των βασιδιομυκήτων [Παρενθέσωμα|παρενθεσώματα (1) κρύβουν ένα δολίπορο διάφραγμα (2) γύρω από τον πόρο του διαφράγματος δημιουργείται ένα "δαχτυλίδι" σε σχήμα βαρελιού (3)  Ο κυτταρικός τοίχος. Το παρενθέσωμα είναι διάτρητο έτσι ώστε να επιτρέπεται η κυκλοφορία του κυτταροπλάσματος ανάμεσα στο (4) και (5).

1) Παρενθέσωμα

(2) Κεντρικός πόρος

(3) Κυτταρικό τοίχωμα της υφής

(4) & (5) Όμορα κύτταρα της υφής]]
Τα **δολίπορα διαφράγματα** είναι εξειδικευμένοι διαχωριστικά τοιχώματα (σέπτα) μεταξύ των κυττάρων που βρίσκονται σχεδόν σε όλα τα είδη των μυκήτων στην συνομοταξία των **[[Βασιδιομύκητες|Βασιδιομυκήτων]]**. Σε αντίθεση με τα άλλα διαφραγματικά τοιχώματα των μυκήτων, παρουσιάζουν ένα φούσκωμα σε σχήμα βαρελιού γύρω από τον κεντρικό τους πόρο, ο οποίος είναι περίπου 0,1-0,2 μm σε πλάτος   &nbsp;Αυτή η δομή συνήθως καλύπτεται σε κάθε μια από τις δύο άκρες με εξειδικευμένες μεμβράνες, που αποκαλούνται " παρενθεσώματα" (επειδή στο μικροσκόπιο έχουν σχήμα παρένθεσης".

Τα δολίπορα διαγράγματα διαφέρουν σημαντικά ανάμεσα στις μονοκαρυωτικές και δικαρυωτικές υφές, οι οποίες σχηματίζονται στις διαφορετικές φάσεις του κύκλο ζωής του βασιδιομύκητα. Στις μονοκαρυωτικές, αλλά όχι στις δικαρυωτικές υφές, τα παρενθεσώματα αποτελούν συνέχεια του **[[Ενδοπλασματικό δίκτυο|ενδοπλασματικού δίκτυου]]**, και οι διαφραγματικοί τοίχοι κατασκευάζονται από διαφορετικό υλικό από ότι τα κυτταρικά τοιχώματα.  Όλα τα δολίπορα διαφράγματα επιτρέπουν την κυκλοφορία του κυτταροπλάσματος, και μερικές φορές των μιτοχονδρίων μέσα από τους πόρους τους. 
μικρογραφία|Διαφορετικοί τύποι δολίπορων διαφραγμάτων
Η δομή περιγράφηκε για πρώτη φορά από τον Royall Moore και τον James McAlear το 1962. 

## Παραπομπές

Κατηγορία:Μυκητιακή μορφολογία και ανατομία
Μαραθούσσα Αρκαδίας

Η **Μαραθούσσα** ήταν οικισμός αλλά και κοινότητα βορειοδυτικά της Μεγαλόπολης στην Αρκαδία. Μέχρι το 1927, ήταν γνωστό ως Κασίμι. Καταργήθηκε στις αρχές της δεκαετίας του 2000, προκειμένου ο λιγνίτης του υπεδάφους του να χρησιμοποιηθεί για την παραγωγή ηλεκτρικού ρεύματος από τον ατμοηλεκτρικό σταθμό της ΔΕΗ στη Μεγαλόπολη.

## Προϊστορικά στοιχεία
Στην γύρω από το χωριό περιοχή και κατά τη διάρκεια των εργασιών εξόρυξης έχουν εντοπιστεί σημαντικά ευρήματα της Κατώτερης Παλαιολιθικής Περιόδου. Σε τοποθεσία της περιοχής (Μαραθούσσα 2), η οποία χρονολογείται πριν από 450.000 χρόνια, ανακαλύφθηκαν στοιχεία ότι αρχαίοι ανθρώπινοι συγγενείς σκότωναν και πιθανώς έτρωγαν ιπποπόταμους, καθώς μέρος ενός σκελετού ιπποπόταμου είχε σημάδια κοπής από πέτρινα εργαλεία. Σε άλλη  τοποθεσία (Μαραθούσσα 1) εντοπίστηκαν ίχνη επιτόπιας κατασκευής λίθινων τέχνεργων, κατάλληλων για την εκδορά και τον τεμαχισμό ελέφαντα καθώς και ίχνη κοπής από λίθινα εργαλεία σε αρκετά από τα οστά του ελέφαντα, γεγονός που δηλώνει ότι η Μαραθούσα 1 αποτελεί μία «θέση σφαγής».

## Πληθυσμός
Οι απογραφές πληθυσμού του οικισμού μετά τον Β' Παγκόσμιο Πόλεμο και μέχρι την κατάργησή του είναι:

## Παραπομπές


## Εξωτερικοί σύνδεσμοι
* Συλλογή λαογραφικού υλικού από το χωριό Μαραθούσα, της επαρχίας Μεγαλοπόλεως, του νομού Αρκαδίας από την  Βιβλιοθήκη & Κέντρο Πληροφόρησης του ΕΚΠΑ .

Κατηγορία:Χωριά της περιφερειακής ενότητας Αρκαδίας
Γκλίβραρ

Το **Γκλίβραρ** (, ) είναι χωριό των Νήσων Φερόες και βρίσκεται στο νησί Έστουροϊ και ειδικότερα στην ανατολική πλευρά του φιόρδ Skálafjørður. Τον Ιανουάριο του 2025 ο πληθυσμός του ήταν 472 κάτοικοι.

Στο Γκλίβραρ βρίσκεται το ιστορικό μουσείο «Bygdasavnid Forni». Η εκκλησία του Γκλίβραρ χτίστηκε αρχικά το 1927, αλλά ανακαινίστηκε εκτενώς το 1981. Η εταιρεία εκτροφής σολομού Bakkafrost εδρεύει στο Γκλίβραρ. Η Bakkafrost είναι η μεγαλύτερη εταιρεία ιχθυοκαλλιέργειας στις Νήσους Φερόε και ένας από τους μεγαλύτερους ιδιωτικούς εργοδότες στα νησιά, αν όχι ο μεγαλύτερος.

## Παραπομπές


## Εξωτερικοί σύνδεσμοι
* 
* Γκλίβραρ 

Κατηγορία:Γεωγραφία των Νήσων Φερόες
New Divide

Το «**New Divide**» είναι τραγούδι του Αμερικανικού ροκ συγκροτήματος Linkin Park. Το τραγούδι κυκλοφόρησε στις 18 Μαΐου 2009 ως single από τη Reprise Records και ηχογραφήθηκε για το soundtrack της ταινίας του Μάικλ Μπέι *[[Transformers: Η Εκδίκηση των Ηττημένων]]*. Γράφτηκε από το συγκρότημα και η παραγωγή έγινε από το μέλος Μάικ Σινόντα.

Παρά τα αρνητικά σχόλια που έλαβε η ταινία, το «New Divide» έλαβε αναγνώριση από τους κριτικούς και παραμένει ένα από τα πιο δημοφιλή τραγούδια της δισκογραφίας των Linkin Park. Είναι ένα από τα λίγα τραγούδια που έφτασαν την πρώτη θέση στα Ροκ Τραγούδια των ΗΠΑ, Εναλλακτικά Τραγούδια, και Hot Mainstream Ροκ Κομμάτια ταυτόχρονα. Είναι από τα πιο επιτυχημένα τραγούδια του συγκροτήματος στα chart, φτάνοντας την 6η θέση στα ''Billboard'' Hot 100 των ΗΠΑ.

## Λίστα κομματιών

## Παραπομπές


## Εξωτερικοί σύνδεσμοι

* Επίσημο μουσικό βίντεο στο YouTube

Κατηγορία:Τραγούδια του 2009
Κατηγορία:Singles του 2009
Κατηγορία:Τραγούδια των Linkin Park
Κατηγορία:Singles της Reprise Records
Κατηγορία:Singles της Warner Bros. Records
Κατηγορία:Τραγούδια γραμμένα από τον Μάικ Σινόντα
Κατηγορία:Τραγούδια γραμμένα για ταινίες
Κβίβικ

thumb|Χειροποίητη καρτ ποστάλ του 1900.
thumb|Ερείπια οικισμού των Βίκινγκς.
thumb|Η εκκλησία και το χωριό.
Το **Κβίβικ** (, ) είναι χωριό των Νήσων Φερόες και βρίσκεται στη δυτική ακτή του νησιού Στρέιμοϊ. Τον Ιανουάριο του 2025 ο πληθυσμός του ήταν 406 κάτοικοι. Το Κβίβικ είναι ένας από τους παλαιότερους οικισμούς στις Φερόες, σύμφωνα με τις ανασκαφές που έχουν εντοπίσει ερείπια οικισμού των Βίκινγκς. Το παλαιότερο σημερινό σπίτι στο Κβίβικ χτίστηκε τον 18ο αιώνα, ενώ η εκκλησία του χωριού χτίστηκε το 1903.

## Παραπομπές


## Εξωτερικοί σύνδεσμοι
* 
* Κβίβικ 

Κατηγορία:Γεωγραφία των Νήσων Φερόες
Κάτω Μακρύσι Αρκαδίας

Το **Κάτω Μακρύσι** είναι οικισμός της Αρκαδίας στον Δήμο Μεγαλόπολης. 

## Γενικά στοιχεία
Το Κάτω Μακρύσι βρίσκεται δίπλα και ανατολικά της Μεγαλόπολης, σε υψόμετρο 450 μέτρα. Το χωριό δημιουργήθηκε από την μετεγκατάσταση των κατοίκων του Μακρυσίου όταν υπέστη πολλές ζημιές λόγω των σεισμών της δεκαετίας του '60. Απογράφεται επίσημα ως ξεχωριστός οικισμός το 1981 στην κοινότητα Μακρυσίου. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Μακρύσι αποτελούν την Κοινότητα Μακρυσίου, που ανήκει στη Δημοτική Ενότητα Μεγαλόπολης του Δήμου Μεγαλόπολης και σύμφωνα με την απογραφή 2021 απογράφησαν 289 κάτοικοι. 

Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Χωριά της περιφερειακής ενότητας Αρκαδίας
Μιχάλης Παναγίδης

Ο **Μιχάλης Παναγίδης** (γεννημένος στις 11 Φεβρουαρίου 2004) είναι Έλληνας επαγγελματίας ποδοσφαιριστής ο οποίος αγωνίζεται κυρίως στη θέση του μέσου και του ακραίου επιθετικού για τον Άρη Θεσσαλονίκης.

## Ποδοσφαιρική καριέρα
Το 2012, ξεκίνησε την ποδοσφαιρική του καριέρα του  σε ηλικία 8 ετών από τον τον Εθνικό Πυλαίας. Το 2014 μετακόμισε στις ακαδημίες του ΠΑΟΚ και από κει σε αυτές του Άρη Θεσσαλονίκης, όπου έγινε βασικό στέλεχος της Κ15, Κ17 και Κ19. 

Αγωνιζόμενος με τη φανέλα της Κ17 των «κιτρίνων» υπήρξε ο πρώτος πασέρ της ομάδας. Επίσης κατά τη σεζόν 2022-23, ως παίκτης της Κ19, σε σύνολο 19 αγώνων πέτυχε πέντε γκολ και έξι ασίστ ενώ την περίοδο (2021-22) είχε σημειώσει επτά γκολ σε 23 αγώνες.

Το καλοκαίρι του 2022, μετά από εισήγηση του τότε προπονητή Χερμάν Μπούργος, έλαβε μέρος στην καλοκαιρινή προετοιμασία της ανδρικής ομάδας και στις 21 Ιουλίου 2022, υπέγραψε το πρώτο του επαγγελματικό συμβόλαιο με τον Άρη. 

Πραγματοποίησε το επίσημο επαγγελματικό του ντεμπούτου στις 24 Σεπτεμβρίου 2023, αντικαθιστώντας τον Βλαντιμίρ Νταρίντα στη νίκη με 3-0 επί του Παναιτωλικός.

## Εθνικές Ομάδες
Ο Παναγίδης είναι διεθνής με την Εθνική Ελλάδας Κ-21. Φόρεσε για πρώτη φορά το εθνόσημο στο ματς κόντρα στην Εθνική Νήσων Φερόε Κ-21 για τα προκριματικά του Euro U21 2025. . Στο επόμενο ματς, κόντρα στην Πορτογαλία Κ-21, σκόραρε το πρώτο του τέρμα. 
## Προσωπική ζωή
Ο Παναγίδης είναι ανιψιός του Γιώργου Χατζόγλου, ο οποίος αγωνίστηκε στον Άρη κατά τη δεκαετία του 1980. 
## Παραπομπές

## Εξωτερικοί σύνδεσμοι
*Προφίλ του Μ.Παναγίδη στο Soccerway.com
*Μιχάλης Παναγίδης: Ένα σημαντικό project για τον Άρη
*ΑΡΗΣ K19 ΓΚΟΛ ΜΙΧΑΛΗ ΠΑΝΑΓΙΔΗ

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Άρη Θεσσαλονίκης
Ρωσικός Βορράς

Ο όρος **Ρωσικός Βορράς** () αναφέρεται στην εθνοπολιτιστική περιοχή που βρίσκεται στο βορειοδυτικό τμήμα της Ρωσίας. Εκτείνεται στις περιοχές του Όμπλαστ του Αρχάγγελσκ (συμπεριλαμβανομένου του Αυτόνομου θύλακα της Νενετσίας), του Όμπλαστ του Μούρμανσκ, της Δημοκρατίας της Καρελίας, της Δημοκρατίαw των Κόμι και του Όμπλαστ της Βόλογκντα. Η περιοχή αυτή είναι γνωστή για τη λαϊκή-παραδοσιακή τέχνη και ιδιαίτερα για τα ξύλινα κτίρια που έχουν ιδιαίτερο ενδιαφέρον σε ό,τι αφορά την αρχιτεκτονική τους. Επίσης για την ξυλογλυπτική, την χαρακτική σε οστά καθώς και τη ζωγραφική. Όντας απομονωμένες, οι αγροτικές περιοχές του Ρωσικού Βορρά διατήρησαν κατά τον 19ο και τον 20ό αιώνα πολλά από τα αρχαϊκά στοιχεία της ρωσικής κουλτούρας, καθιστώντας τες ιδιαίτερα ενδιαφέροντα για ιστορικούς και εθνογράφους.

## Ιστορία
Ο εποικισμός του βορρά από τους Ρώσους ξεκίνησε ανεξάρτητα από το Νόβγκοροντ και το Ροστόφ. Γενετικές μελέτες δείχνουν ότι οι πληθυσμοί του Ρωσικού Βορρά έχουν αναμιχθεί σημαντικά με τους Φίννους, κάτι που δεν είναι τόσο σύνηθες για τους ρωσικούς πληθυσμούς νοτιότερα. Στα ρωσικά χρονογραφήματα καταγράφονται επίσης προ-ρωσικοί πληθυσμοί, πιθανώς φιννουγγρικής προέλευσης. Ο Ρωσικός Βορράς είναι πλούσιος σε τοπωνύμια και υδρωνύμια πιθανής φιννο-ουγγρικής γλωσσικής προέλευσης τα οποία μελετήθηκαν εκτενώς από πολλούς γλωσσολόγους, με γνωστότερο τον Αλεξάντρ Ματβέγιεφ.

Ο Ρωσικός Βορράς αποικίστηκε σταδιακά από Σλάβους τουλάχιστον από τον 11ο και τον 12ο αιώνα. Αρχικά η περιοχή ενσωματώθηκε στη Δημοκρατία του Νόβγκοροντ η οποία, με τη σειρά της ενσωματώθηκε τον 15ο αιώνα στο Μεγάλο Δουκάτο της Μόσχας. Το κλίμα του Ρωσικού Βορρά είναι τραχύ, γεγονός που καθιστά δύσκολή την γεωργία και για αυτό τον λόγο η αλιεία, το κυνήγι θαλάσσιων θηλαστικών, καθώς και η βιομηχανία παρασκευής αλατιού αποτέλεσαν εναλλακτικές οικονομικές διεξόδους για τους κατοίκους του. Μέχρι τα τέλη του 16ου αιώνα το λιμάνι του Αρχάγγελσκ στη Λευκή Θάλασσα είχε εξελιχθεί στην κύρια πύλη για το ρωσικό εμπόριο με την Ευρώπη. Επειδή ο Ρωσικός Βορράς φάνταζε ιδανικός τόπος για θρησκευτική απομόνωση, τα ορθόδοξα μοναστήρια, με τις φιλοδοξίες τους και τις δυνατότητες ήταν κρίσιμα για την οικονομία της περιοχής. «*[[Βόρεια Θηβαΐδα]]*» είναι το ποιητικό όνομα για τις βόρειες ρωσικές περιοχές γύρω από τη Βόλογκντα και το Μπελοζέρσκ. Ο όρος αυτός εμφανίστηκε ως σύγκριση με την αιγυπτιακή Θηβαΐδα που ήταν γνωστός τόπος κατοικίας των πρωτοχριστιανών μοναχών και ερημιτών.

## Δημογραφία
Η παράκτια περιοχή της Λευκής Θάλασσας του Ρωσικού Βορρά φιλοξενεί τους Πομόρους, μια μοναδική εθνογραφική ομάδα χαρακτηριστικό της οποίας είναι η ναυτική παράδοση, κάτι σχετικά ασυνήθιστο για άλλες εθνογραφικές ομάδες της Ρωσίας.

## Παραπομπές


Κατηγορία:Περιοχές της Ρωσίας
Κατηγορία:Πολιτισμός της Ρωσίας
Λίζελε

Το **Λίζελε** (φλαμανδ. *Liezele*) είναι χωριό και δημοτικό διαμέρισμα (*deelgemeente*) του Δήμου Πιουρς-Σιντ-Αμάντς της Επαρχίας της Αμβέρσας, στο Βέλγιο. Το χωριό είχε πληθυσμό 1.807 κατοίκους το 2021 και απέχει περί τα 20 χιλιόμετρα νότια-νοτιοδυτικά από την πόλη της Αμβέρσας. Το χωριό καταστράφηκε στην αρχή του Α΄ Παγκόσμιου Πολέμου, το 1914.

## Ιστορία
Το χωριό αναφέρεται για πρώτη φορά σε γραπτή πηγή το 1138 ή 1139 μ.χ., με την ονομασία **Λινσέλα** (*Liensella*), όταν έγινε ενορία υπαγόμενη στο Αββαείο του Άφλιχεμ. Η περιοχή του, που ήταν γεμάτη λιβάδια και δάση, μοιράσθηκε ανάμεσα στους Κυρίους του Γρίμπεργεν και στο Δουκάτο της Βραβάντης. Το 1662 τα *heerlijkheden* (τα μικρότερα φέουδα) του Λίζελε, του Λίπελο και του Μάλντερεν έγιναν ιδιοκτησία του Ζ.Φ. ντε λα Πιερ. Το 1795 το Λίζελε έγινε ανεξάρτητος δήμος.

Το Λίζελε παρέμεινε γεωργική περιοχή μέχρι και τον 20ό αιώνα. Το 1908 άρχισε η ανέγερση του Φρουρίου του Λίζελε (*Fort van Liezele*) ως μέρος της Εθνικής Οχυρώσεως της Αμβέρσας. Οι πρώτοι στρατιώτες στάθμευσαν στο φρούριο τον Μάρτιο του 1913. Αλλά όταν η Γερμανία εισέβαλε στο Βέλγιο στις 4 Αυγούστου 1914, η προέλαση των γερμανικών στρατευμάτων υπήρξε τόσο γρήγορη και αιφνιδιαστική, ώστε ο διοικητής Φιεβέ ζήτησε άδεια να καταστρέψει το χωριό Λίζελε, ώστε να μην μπορέσει να βρει κατάλυμα εκεί το εχθρικό στράτευμα. Εκκενώθηκε έτσι το χωριό από τους κατοίκους του και τη νύκτα της 4ης προς την 5η Σεπτεμβρίου οι Βέλγοι το πυρπόλησαν μαζί με την εκκλησιά, το κάστρο και τα αρχοντικά του, και οι τοίχοι που παρέμειναν κατεδαφίσθηκαν. Η Αμβέρσα παραδόθηκε στους Γερμανούς στις 10 Οκτωβρίου 1914 με το φρούριό της άθικτο. Για τον λόγο αυτόν το Λιζέλ δεν έχει ιστορικά κτήρια, καθώς όλα τα κτήρια έχουν ανεγερθεί μετά το 1914.

Το Λίζελε ήταν ανεξάρτητος δήμος μέχρι το 1977, οπότε συγχωνεύθηκε με τον δήμο του Πιουρς. Το 2019 ο Δήμος του Πιουρς συγχωνεύθηκε στον νέο δήμο Πιουρς-Σιντ-Αμάντς.

## Εικόνες

Αρχείο:Sint-Jozefskerk Liezele.jpg|Ο Ναός του Αγίου Ιωσήφ
Αρχείο:Fort Liezele - panoramio.jpg|Το Φρούριο του Λίζελε
Αρχείο:Panorama Liezele 01.jpg|Άποψη του χωριού
Αρχείο:LandhuisLiezele.jpg|Βίλα στο Λίζελε


## Παραπομπές


## Εξωτερικοί σύνδεσμοι
* 

Λιζελε
Βάαρλος

Το **Βάαρλος** (φλαμανδ. *Waarloos*) είναι χωριό και δημοτικό διαμέρισμα (*deelgemeente*) του Δήμου Κόντιχ της Επαρχίας της Αμβέρσας, στο Βέλγιο. Το χωριό είχε πληθυσμό 1.860 κατοίκους το 2021 και απέχει περί τα 13 χιλιόμετρα νοτίως της πόλεως της Αμβέρσας. Παραδοσιακά αποτελούσε μια γεωργική κοινότητα.

## Ιστορία
Το χωριό αναφέρεται για πρώτη φορά σε γραπτή πηγή το έτος 1188, όταν η ενορία του υπάχθηκε στο Αββαείο του Λόμπες και τα κτήματά του ανήκαν στον Λόρδο του Μέχελεν.

Το 1880 ιδρύθηκε στο Βάαρλος η Ζυθοποιία Maes από τον Egied Maes. Το κυριότερο προϊόν της ήταν η Maes pils, που μεταπολεμικώς έγινε μια από τις μπίρες με τις καλύτερες πωλήσεις σε ολόκληρο το Βέλγιο και το μοναδικό προϊόν της εταιρείας από το 1970. Το 1988 η εταιρεία συγχωνεύθηκε με την Alken-Maes, το 2003 η εγκατάσταση στο Βάαρλος έκλεισε και η παραγωγή μεταφέρθηκε στο Άλκεν, και τέλος το 2008 εξαγοράσθηκε από γνωστή ολλανδική πολυεθνική ζυθοποιιία.

Το Βάαρλος ήταν ανεξάρτητος δήμος μέχρι το 1977, οπότε συγχωνεύθηκε με τον δήμο του Κόντιχ.

## Αξιοθέατα
Ο Ναός του Σιντ Μιχιέλ είναι τρίκλιτος σε Νεογοτθική αρχιτεκτονική. Ο αρχικός ναός στη θέση αυτή είναι γνωστό ότι υπήρχε ήδη το 1149. Ο σημερινός ναός χρονολογείται από το 1855, μετά την κατεδάφιση (εκτός από τον πύργο) ενός δεύτερου ναού, του 16ου αιώνα. Ο ναός έπαθε σοβαρές ζημιές κατά τη διάρκεια του Α΄ Παγκόσμιου Πολέμου και αναστηλώθηκε το 1922-1923. Ζημιές σημειώθηκαν και κατά τον Β΄ Παγκόσμιο Πόλεμο, από τις οποίες ο ναός αποκαταστάθηκε το 1945-1947 και το 1951.

## Εικόνες

Αρχείο:Gemeentehuis van Waarloos.jpg|Το παλαιό δημαρχείο του Βάαρλος
Αρχείο:Parochiekerk Sint-Michiel, Waarloos.jpg|Ο Ναός του Σιντ Μιχιέλ


## Παραπομπές


## Εξωτερικοί σύνδεσμοι
* 

Βααρλος
Μπουτλελί

Το **Μπουτλελί** (γαλλ. *Boutlélis*) είναι κοινότητα και πόλη στην Επαρχία του Οράν, στην Αλγερία. Σύμφωνα με την απογραφή του 1998 το Μπουτλελί είχε πληθυσμό 17.599 κατοίκους, έναντι 22.898 το 2008. Η έκταση της κοινότητας ανέρχεται σε 135,97 τετραγωνικά χιλιόμετρα. Η πόλη απέχει μόλις 25 χιλιόμετρα στα δυτικά από τη μεγάλη πόλη και λιμάνι Οράν.

Το κλίμα του Μπουτλελί είναι μεσογειακό, με μέση ετήσια βροχόπτωση 409 χιλιοστόμετρα.

## Παραπομπές


Μπουτλελι
Δήμος Άντσλα

Ο **Δήμος** ή **Ενορία Άντσλα** (εσθον. *Antsla vald*) είναι αγροτικός δήμος της Εσθονίας, στην Επαρχία Βόρου (οι αγροτικοί δήμοι στην Εσθονία αποκαλούνται «ενορίες»). Το 2019 ο συνολικός πληθυσμός του δήμου ήταν 4.478 κάτοικοι.

## Οικισμοί
Ο δήμος περιλαμβάνει έναν οικισμό με δικαιώματα κωμοπόλεως, την ομώνυμη Άντσλα, και σαράντα χωριά, τα εξής (με ελληνική αλφαβητική σειρά):

Άννε, Άντσου, Άχιγαιρβε, Βάαμπινα, Βάνα-Άντσλα, Βίιραπαλου, Βίσελα, Γιόεπερα, Κάικα, Κάσι, Κίκαογια, Κίρικουκιουλα, Κόιγκου, Κόλινο, Κόλμπι, Κόμπελα, Κούλντρε, Κράαβι, Λιούματου, Λίτσμετσα, Λούστι, Λούχαμετσα, Μάντισε, Μιάχκλι, Όε, Ούουε-Άντσλα, Ούρβαστε, Ούχτγαιρβε, Πίισι, Πίχλενι, Ρίμι, Ρόοσικου, Ρούχινγκου, Σάβιλεεβι, Σαίρε, Σόομε, Τάμπερλαανε, Τόκου, Τσόορου, Χάαμπσαρε.

## «Αδελφοί» δήμοι
Ο Δήμος Άντσλα είναι «αδελφοποιημένος» με τους εξής τρεις δήμους άλλων κρατών:

*  Πέρχο της Φινλανδίας
*  Σέφλε της Σουηδίας
*  Ούουσικαουπούνκι της Φινλανδίας

## Παραπομπές


## Εξωτερικοί σύνδεσμοι
* Επίσημος ιστότοπος (στην εσθονική γλώσσα)

Αντσλα
Πλήρες τετράπλευρο

Στην γεωμετρία, το **πλήρες τετράπλευρο** είναι το σύνολο των σημείων τεσσάρων ευθειών, οι οποίες τέμνονται ανά δύο και ανά τρεις δεν διέρχονται από το ίδιο σημείο.

Στο διπλανό σχήμα τα έξι σημεία τομής \rm A,B,\Gamma,\Delta,E,Z των τεσσάρων ευθειών ονομάζονται **κορυφές** του πλήρους τετράπλευρου και οι φορείς των \rm BE, \Gamma Z, \Delta Z, \Gamma E είναι οι **πλευρές** του. Τα ζεύγη των κορυφών \rm (A, \Gamma), (B, \Delta), (E, Z) λέγονται **απένταντι κορυφές** και τα ευθύγραμμα τμήματα μεταξύ απέναντι κορυφών \rm A\Gamma, B\Delta, EZ είναι οι **διαγώνιοί** του.

Το σχήμα *δεν* είναι τετράπλευρο. Αλλά οι τέσσερις κορυφές ενός τετράπλευρου (που δεν είναι τραπέζιο) μαζί με τα σημεία τομής των απέναντι πλευρών του, ορίζουν ένα πλήρες τετράπλευρο.

## Ιδιότητες

* (**[[Ευθεία Νεύτωνα-Γκάους]]**) Τα μέσα των τριών διαγωνίων ενός πλήρους τετράπλευρου ανήκουν στην ίδια ευθεία.

* (**[[Θεώρημα Miquel (τετράπλευρο)|Θεώρημα Miquel]]**) Οι περιγεγραμμένοι κύκλοι των τριγώνων \rm EA\Delta, \rm EB\Gamma, \rm ZAB, \rm Z\Gamma\Delta τέμνονται στο *σημείο Miquel* \rm M. Επιπλέον, τα κέντρα \rm O_1, O_2, O_3, O_4 αυτών των κύκλων και το \rm M ανήκουν στον ίδιο κύκλο, που λέγεται *κύκλος Miquel* του πλήρους τετράπλευρου.

* (**[[Ευθεία Σίμσον (τετράπλευρο)|Ευθεία Σίμσον]]**) Οι προβολές του σημείο Miquel του πλήρους τετραπλεύρου στις τέσσερις ευθείες του είναι συνευθειακά σημεία. 

* (**[[Ευθεία Aubert]]**) Τα ορθόκεντρα των τεσσάρων τριγώνων του πλήρους τετραπλεύρου είναι σημεία συνευθειακά. 

## Δείτε επίσης
* Ευθεία Νεύτωνα-Γκάους

## Παραπομπές


Κατηγορία:Γεωμετρικά σχήματα
Πόρκερι

thumb|Το Πόρκερι.
thumb|Το Πόρκερι και η εκκλησία του.
thumb|Τα βουνά γύρω από το Πόρκερι.
Το **Πόρκερι** (, ) είναι χωριό των Νήσων Φερόες και βρίσκεται στην ανατολική ακτή του νησιού Σούντουροϊ. Τον Ιανουάριο του 2025 ο πληθυσμός του χωριού ήταν 325 κάτοικοι.

## Παραπομπές


## Εξωτερικοί σύνδεσμοι
* 
* Πόρκερι 

Κατηγορία:Γεωγραφία των Νήσων Φερόες
Ευθεία Νεύτωνα-Γκάους

Στην γεωμετρία, η **ευθεία Νεύτωνα-Γκάους** (αναφέρεται και ως **ευθεία Newton-Gauss**) είναι η ευθεία που διέρχεται από τα μέσα των διαγωνίων \rm A\Gamma, \rm B\Delta, \rm ZE ενός πλήρους τετραπλεύρου \rm AB\Gamma\Delta EZ . Σε ένα παραλληλόγραμμο τα μέσα ταυτίζονται και έτσι δεν ορίζεται ευθεία.

Στην περίπτωση ενός κυρτού τετραπλεύρου \rm AB\Gamma\Delta, το οποίο δεν είναι παραλληλόγραμμο, η ευθεία Νεύτωνα-Γκάους ορίζεται ως η ευθεία που διέρχεται από τα μέσα των διαγωνίων \rm A\Gamma και \rm B\Delta του τετραπλεύρου και συχνά αναφέρεται ως η ευθεία του Νεύτωνα.

Η ευθεία παίρνει το όνομα της από τους Ισαάκ Νεύτωνα και Καρλ Φρίντριχ Γκάους.
## Απόδειξη

## Απόδειξη με διανύσματα

## Ιδιότητες
* Σε ένα τετράπλευρο \rm AB\Gamma\Delta (που δεν είναι παραλληλόγραμμο), το σημείο τομής \rm K των δύο ευθυγράμμων τμημάτων που ενώνουν τα μέσα των απέναντι πλευρών του, ανήκει στην ευθεία του Νεύτωνα. Επιπλέον, αν \rm M, \rm N είναι τα μέσα των διαγωνίων του \rm A\Gamma, \rm B\Delta αντίστοιχα, τότε το σημείο \rm K είναι το μέσο του \rm MN.

* (**[[Θεώρημα Anne]]**) Η ευθεία Νεύτωνα ενός τετραπλεύρου \rm AB\Gamma\Delta είναι ο γεωμετρικός τόπος των σημείων \rm P που ικανοποιούν την εξής σχέση
::{\rm E}_{\rm PAB} + {\rm E}_{\rm P\Gamma\Delta} = {\rm E}_{\rm PB\Gamma} + {\rm E}_{\rm P\Delta A}.

* Οι απέναντι κορυφές ενός τετράπλευρου \rm AB\Gamma\Delta ισαπέχουν από την ευθεία Νεύτωνα.

## Ειδικές περιπτώσεις

* (**[[Θεώρημα Νεύτωνα (τετράπλευρα)|Θεώρημα Νεύτωνα]]**) Σε ένα περιγεγραμμένο τετράπλευρο το κέντρο του εγγεγραμμένου του κύκλου ανήκει επίσης στην ευθεία Νεύτωνα.
* Σε ένα τραπέζιο, η ευθεία Νεύτωνα-Γκάους είναι παράλληλη στις δύο βάσεις.

## Δείτε επίσης
* Πλήρες τετράπλευρο
* Θεώρημα Anne
* Θεώρημα Νεύτωνα

## Περαιτέρω ανάγνωση
### Εξωτερικοί σύνδεσμοι
* Ευθεία Νεύτωνα στο Γεωμετρικόν.
* Ευθεία Νεύτωνα στο Cut The Knot.
* Διαδραστική εφαρμογή με την ευθεία Νεύτωνα στο Desmos.
* Διαδραστική εφαρμογή για την ιδιότητα ότι οι απέναντι κορυφές ισαπέχουν από την ευθεία Νεύτωνα στο Desmos.

### Ξενόγλωσσα άρθρα
* 
* 

## Παραπομπές


Κατηγορία:Τετράπλευρα
Κατηγορία:Θεωρήματα στη Γεωμετρία
Μακεδόνων λιμήν (Περσικός κόλπος)

Το **λιμάνι των Μακεδόνων** (αρχαία ελληνικά **Μακεδόνων λιμήν**, λατινικά **Portus Macedonum**) ήταν μία αρχαία ελληνική αποικία στο Ιράν.

Ο μοναδικός που το αναφέρει είναι ο Πλίνιος ο πρεσβύτερος στην Φυσική του Ιστορία. Την συγκαταλέγει μεταξύ των αποικιών του **[[Αλέξανδρος ο Μέγας|Μεγάλου Αλεξάνδρου]]** στον Περσικό κόλπο. Βρισκόταν στην περιοχή των Αρμοζαίων πάνω σε ένα ακρωτήριο, δίπλα στους *βωμούς του Αλεξάνδρου*, επίσης ελληνική αποικία.

Ως γνωστόν η περιοχή των Αρμοζαίων δεν είναι άλλη παρά τα διεθνή Στενά του Ορμούζ του νοτίου Ιράν. Ταυτίζονται απόλυτα κατά τον Ανώνυμο Γεωγράφο της Ραβέννας με την λατινική ονομασία *Armoza regia*. Ο Ταρν προσέφερε το λιμάνι των Μακεδόνων ως παράδειγμα περίπτωσης όπου μεταγενέστεροι μεταγλωττιστές αντέγραψαν από τις πηγές τους την περιγραφή ενός τόπου σαν να ήταν όνομα. Επίσης την ταυτοποίησε με την *Άρμουζα* του Κλαυδίου Πτολεμαίου.

Ο Μακεδόνων λιμήν προφανώς είτε ιδρύθηκε από τον Έλληνα βασιλέα είτε από τον ναύαρχό του τον **[[Νέαρχος|Νέαρχο]]**.

## Παραπομπές


Κατηγορία:Αρχαίες πόλεις της Περσίας
Κατηγορία:Στενά του Ορμούζ
Θεώρημα Μάξγουελ

Στην γεωμετρία, το **θεώρημα Μάξγουελ** λέει το εξής:

Έστω ένα τρίγωνο \rm AB\Gamma και \rm AA', BB', \Gamma\Gamma' τρεις σεβιανές που διέρχονται από το σημείο \rm P στο εσωτερικό του τριγώνου. Θεωρούμε τρίγωνο \rm \Delta EZ με πλευρές παράλληλες στις τρεις σεβιανές, δηλαδή \rm EZ \parallel AA', \Delta Z \parallel BB', \Delta E \parallel \Gamma\Gamma'. Τότε στο \rm \Delta EZ οι σεβιανές \rm \Delta\Delta', EE', ZZ' που είναι παράλληλες στις \rm B\Gamma, \Gamma A, AB, επίσης διέρχονται από κοινό σημείο.

Το θεώρημα παίρνει το όνομά του από τον Σκωτσέζο φυσικό Τζέιμς Κλερκ Μάξγουελ, που το διατύπωσε στην μελέτη του για την στατική.

## Εξωτερικοί σύνδεσμοι
* Θεώρημα Μάξγουελ στο Cut The Knot.

## Παραπομπές


Κατηγορία:Θεωρήματα στη Γεωμετρία
Ουόμνα Λας

Το **Ουόμνα Λας** (, )  είναι πολωνικό χωριό της γκμίνα του Τσόσνουφ, στο πόβιατ του Νόβι Ντβουρ Μαζοβιέτσκι του Βοεβοδάτου της Μασοβίας, στα κεντροανατολικά της Πολωνίας.

## Τοποθεσία
Το χωριό βρίσκεται σε απόσταση, περίπου, 4 χιλιομέτρων νοτιοανατολικά του Τσόσνουφ (έδρα της *γκμίνα*), 11 χιλιομέτρων νοτιοανατολικά του Νόβι Ντβουρ Μαζοβιέτσκι (έδρα του *πόβιατ*) και 23 χιλιομέτρων βορειοδυτικά της Βαρσοβίας (πρωτεύουσα της Πολωνίας).

## Ιστορία
Κατά τη διάρκεια της περιόδου μεταξύ 1975 και 1998, το χωριό υπαγόταν διοικητικά στο Βοεβοδάτο της Βαρσοβίας.

## Παραπομπές


## Εξωτερικοί σύνδεσμοι
* 

Κατηγορία:Χωριά της Πολωνίας
Κατηγορία:Βοεβοδάτο Μασοβίας
Φαναΐτη Αρκαδίας

Η **Φαναΐτη** είναι οικισμός της Αρκαδίας στον Δήμο Μεγαλόπολης. 

## Γενικά στοιχεία
Η Φαναΐτη βρίσκεται στα όρια με την Περιφερειακή Ενότητα Μεσσηνίας, στις βορειοανατολικές πλαγιές του όρους Μπουζούρι σε υψόμετρο 540 μέτρα. Αναφέρεται επίσημα, μετά την Επανάσταση του 1821, το 1879 να προσαρτώνται στον τότε δήμο Λυκοσούρας. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τα Παραδείσια αποτελούν την ομώνυμη κοινότητα, που ανήκει στη Δημοτική Ενότητα Μεγαλόπολης του Δήμου Μεγαλόπολης και σύμφωνα με την απογραφή 2021 απογράφησαν 15 κάτοικοι. Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Χωριά της περιφερειακής ενότητας Αρκαδίας
Ανταμούβεκ (Νόβι Ντβουρ Μαζοβιέτσκι)

Το **Ανταμούβεκ** () είναι χωριό της Γκμίνα Τσόσνουφ, στο Πόβιατ Νόβι Ντβουρ Μαζοβιέτσκι του Βοεβοδάτου Μασοβίας, στην κεντροανατολική Πολωνία.

## Τοποθεσία
Το χωριό βρίσκεται σε απόσταση, περίπου, 2 χλμ. νότια του Τσόσνουφ (έδρα της *γκμίνα*), 9 χιλιομέτρων χλμ. του Νόβι Ντβουρ Μαζοβιέτσκι (έδρα του *πόβιατ*) και 25 χιλιομέτρων βορειοδυτικά της Βαρσοβίας.

## Ιστορία
Κατά τη διάρκεια της περιόδου μεταξύ 1975 και 1998, το χωριό υπαγόταν διοικητικά στο Βοεβοδάτο Βαρσοβίας.

## Παραπομπές


## Εξωτερικοί σύνδεσμοι
* 

Κατηγορία:Χωριά της Πολωνίας
Δεύτερη Εικασία Χάρντι-Λίτλγουντ

μικρογραφία|251x251εσ|Δεύτερη εικασία Χάρντι-Λίτλγουντ - Διάγραμμα του <math>\pi(x) + \pi(y) - \pi(x+y)</math> για <math>x, y \leq 200</math>
Στη θεωρία των αριθμών, η **δεύτερη εικασία Χάρντι-Λίτλγουντ** αφορά τον αριθμό των πρώτων αριθμών μέσα σε διαστήματα. Όπως και η πρώτη εικασία Χάρντι-Λίτλγουντ, η δεύτερη εικασία Χάρντι-Λίτλγουντ προτάθηκε από τους Γ. Χ. Χάρντι και Τζον Έντενσορ Λίτλγουντ το 1923.

## Δήλωση

Η εικασία δηλώνει ότι

\pi(x+y) \leq \pi(x) + \pi(y)

για ακέραιους  όπου  δηλώνει τη συνάρτηση αρίθμησης πρώτων αριθμών, που δίνει τον αριθμό των πρώτων αριθμών μέχρι και τον .

## Σύνδεση με την πρώτη εικασία Χάρντι-Λίτλγουντ

Η δήλωση της δεύτερης εικασίας Χάρντι-Λίτλγουντ είναι ισοδύναμη με τη δήλωση ότι ο αριθμός των πρώτων αριθμών από  έως   είναι πάντα μικρότερος ή ίσος με τον αριθμό των πρώτων αριθμών από 1 έως . Αποδείχθηκε ότι αυτό είναι ασύμβατο με την πρώτη εικασία Χάρντι-Λίτλγουντ για τις πρώτες -tuples, και η πρώτη παραβίαση αναμένεται να συμβεί πιθανότατα για πολύ μεγάλες τιμές του . Παραδείγματος χάριν, μια αποδεκτή -tuple (ή ένας πρώτος αστερισμός) 447 πρώτων μπορεί να βρεθεί σε ένα διάστημα y = 3159 ακεραίων, ενώ . Αν ισχύει η πρώτη εικασία Χάρντι-Λίτλγουντ, τότε η πρώτη ανάλογη -tuple αναμένεται για x μεγαλύτερο από  αλλά μικρότερο από .

## Πρόσφατη πρόοδος

Αν και απέχουμε ακόμη πολύ από την απόδειξη της πρώτης εικασίας Χάρντι-Λίτλγουντ ή την εύρεση αντιπαραδείγματος για τη δεύτερη, τα τελευταία χρόνια έχει σημειωθεί σημαντική πρόοδος, και μάλιστα με απροσδόκητο τρόπο! Τον Απρίλιο του 2013, ένας μαθηματικός ονόματι Γιτάνγκ Ζανγκ απέδειξε ότι υπάρχουν άπειρα πολλά ζεύγη πρώτων αριθμών που απέχουν μεταξύ τους λιγότερο από 70 εκατομμύρια. Αυτό σημαίνει αυτομάτως ότι υπάρχει τουλάχιστον μία τιμή του Κ για την οποία ισχύει η εικασία (0, Κ) και ότι η τιμή αυτή είναι μικρότερη από 70 εκατομμύρια.

## Εξωτερικοί σύνδεσμοι
*English - Greek Dictionary of Pure and Applied Mathematics Εθνικό Μετσόβιο Πολυτεχνείο
*Αγγλοελληνικό Λεξικό Μαθηματικής Ορολογίας - Πανεπιστήμιο Κύπρου
* Ευκλείδεια Γεωμετρία - Πανελλήνιο Σχολικό Δίκτυο
* Θεωρία ομάδων και Λι αλγεβρών -Εθνικό Αρχείο Διδακτορικών Διατριβών
* Θεωρία Αριθμών και Εφαρμογές
* Υπολογιστική Θεωρία Αριθμών

## Δείτε επίσης
* Θεωρία αριθμών
* Αλγεβρική θεωρία αριθμών
* Φυσικός λογάριθμος
* Πρώτος αριθμός Μερσέν
* Δίδυμοι πρώτοι αριθμοί
* e (μαθηματική σταθερά)
* Πρώτος αριθμός
* Δίδυμοι πρώτοι αριθμοί
* Γενικευμένη υπόθεση Ρίμαν
* Πρώτη εικασία Χάρντι-Λίτλγουντ
* Προβλήματα του Λαντάου
* Εικασία του Λεζάντρ
* Θεμελιώδες θεώρημα αριθμητικής
* Αλγεβρική γεωμετρία
* Υπόθεση H του Σίνζελ
* Συνάρτηση Όιλερ
* Ευκλείδειος χώρος

## Βιβλιογραφία
* 
* 
* 
* 
* 
* 
* 
* 
* 
* 
* 

## Παραπομπές


* .
.
*. Here the author explains in what sense the problem of Hilbert–Polya is related with the problem of the Gutzwiller trace formula and what would be the value of the sum  \exp(i\gamma)  taken over the imaginary parts of the zeros.
* 

## Πηγές
* 
* 
* 
* 
* 
* 
* 

Κατηγορία:Αναλυτική θεωρία αριθμών
Κατηγορία:Εικασίες για πρώτους αριθμούς
Κατηγορία:Πρώτοι αριθμοί
Κατηγορία:Ακέραιοι αριθμοί
Κατηγορία:Άλυτα προβλήματα στα μαθηματικά
Σούμπα (Φερόες)

Η **Σούμπα** () είναι το νοτιότερο χωριό των Νήσων Φερόες και βρίσκεται στο νότιο άκρο του νησιού Σούντουροϊ. Τον Ιανουάριο του 2025 ο πληθυσμός του χωριού ήταν 250 κάτοικοι. Ο Δήμος Σούμπα έχει πληθυσμό 342 κατοίκους (εκτίμηση 1-2025) και αποτελείται από τα χωριά Σούμπα (250 κατ.), Λόπρα (77 κατ.) και Άκραρ (15 κατ.) (εκτίμηση 1-2025). Η Σούμπα και το Φάμιν είναι τα μοναδικά χωριά του Σούντουροϊ που βρίσκονται στη δυτική ακτή του νησιού.
left|thumb|Η Σούμπα.
left|thumb|Η Σούμπα.
left|thumb|Η Σούμπα στο βάθος.

## Παραπομπές


## Εξωτερικοί σύνδεσμοι
* 
* Σούμπα 

Κατηγορία:Γεωγραφία των Νήσων Φερόες
Αργυρία (Πόντος)

Η **Αργυρία** (αρχαία ελληνικά: Ἀργυρία) ή **Αργυρά** (Ἀργυρά) ήταν αρχαία πόλη του Πόντου, που βρίσκεται 20 στάδια ανατολικά της Τρίπολης. Ήταν γνωστή για τα ορυχεία ασημιού της, από όπου προέρχεται το όνομα της πόλης (άργυρος). 

## Παραπομπές

Κατηγορία:Εγκαταλελειμμένοι οικισμοί στην Τουρκία
Κατηγορία:Πόλεις και χωριά επαρχίας Γκιουμούσχανε
Αθήνα (Πόντος)

Η **Αθήνα** (αρχαία ελληνικά: Ἀθῆναι) ήταν αρχαία πόλη και λιμάνι του Πόντου, με έναν αρχαίο ελληνικό ναό της Αθηνάς. Σύμφωνα με τον Αρριανό ήταν 180 στάδια ανατολικά του ποταμού Αδιανού, και 280 στάδια δυτικά της Άψαρου. Ο Προκόπιος γράφει ότι το όνομα του χωριού προήλθε από μια συγκεκριμένη γυναίκα που ονομαζόταν Αθηναία (αρχαία ελληνικά: Ἀθηναία) στους πρώτους χρόνους που κυβερνούσε τη γη και όχι επειδή, όπως πιστεύουν μερικοί, εγκαταστάθηκαν εκεί άποικοι από την Αθήνα. Προσθέτει επίσης ότι ο τάφος της γυναίκας ήταν ακόμα εκεί. Ο ίδιος ο Αρριανός μιλάει για το μέρος ως ένα ερημωμένο φρούριο, αλλά ο Προκόπιος το περιγράφει ως ένα πυκνοκατοικημένο μέρος στην εποχή του. Ο Κόνραντ Μάνερτ υποθέτει ότι είναι το ίδιο μέρος με το Ωδείνιο του *[[Περίπλους του Ψευδοσκύλακα|Περίπλου του Ψευδοσκύλακα]].*

Η περιοχή της βρίσκεται κοντά στην σημερινή πόλη του Παζάρ, στην βόρεια Τουρκία.

## Παραπομπές


Κατηγορία:Αρχαίοι ελληνικοί αρχαιολογικοί τόποι στην Τουρκία
Κατηγορία:Εγκαταλελειμμένοι οικισμοί στην Τουρκία
Κατηγορία:Πόλεις και χωριά επαρχίας Γκιουμούσχανε
Ηράκλειο (Πόντος)

Το **Ηράκλειο** ή **Ηράκλειον** (αρχαία ελληνικά: Ἡράκλειον), επίσης γνωστό ως **Λαμυρών**, ήταν αρχαία πόλη-λιμάνι του Πόντου μεταξύ της Αμισού και του Πολεμώνιου. Βρισκόταν σε ένα προάστιο του ίδιου ονόματος με ονομασία Ἡράκλειος ἄκρα από τον Στράβωνα, και Ἡρακλέους ἄκρον από τον Πτολεμαίο.

Ο χώρος του βρίσκεται βόρεια της εκροής του ποταμού Θερμώδων στη βόρεια Μικρά Ασία.

## Παραπομπές


Κατηγορία:Εγκαταλελειμμένοι οικισμοί στην Τουρκία
Κατηγορία:Σαμψούντα
Ίσωμα Καρυών Αρκαδίας

Το **Ίσωμα Καρυών** είναι οικισμός της Αρκαδίας στον Δήμο Μεγαλόπολης. 

## Γενικά στοιχεία
Το Ίσωμα Καρυών βρίσκεται στις ανατολικές πλαγιές του Λυκαίου όρους σε υψόμετρο 470 μέτρα ενώ  απέχει 10 χλμ. Δ.-ΒΔ. από την Μεγαλόπολη. Το χωριό κτίστηκε από κατοίκους των Άνω Καρυών που κατέβηκαν χαμηλότερα. Στα νότιά του είναι το ερημωμένο ξωκλήσι του Ψηλού Αϊ-Γιάννη το οποίο θεωρείται ότι έχει χτιστεί με οικοδομικά μέλη του αρχαίου ναού του Παρρασίου Απόλλωνα.

Αναφέρεται επίσημα ως ξεχωριστός οικισμός το 1908 να προσαρτάται στον τότε δήμο Λυκοσούρας και το 1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, αποτελεί κοινότητα, που ανήκει στη Δημοτική Ενότητα Μεγαλόπολης του Δήμου Μεγαλόπολης και σύμφωνα με την απογραφή 2021 απογράφησαν 14 κάτοικοι.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


## Εξωτερικοί σύνδεσμοι
* Ίσιωμα Καρυών - 'Ψηλός' Αι-Γιάννης από τον ιστότοπο https://www.exploring-greece.gr/.

Κατηγορία:Χωριά της περιφερειακής ενότητας Αρκαδίας
Deep end

Το ***Deep end***, γνωστό και με τον τίτλο **Στη θανάσιμη δίνη του πάθους**, είναι ελληνική ερωτική ταινία θρίλερ του 2008, σε σκηνοθεσία Θανάση Αντωνίου και σενάριο του Αλέξανδρου Κακαβά. Πρωταγωνιστούν οι Αλέκος Συσσοβίτης, Κώστας Σόμμερ, Τόνυ Δημητρίου, Ναταλία Λιονάκη και Μαρία Κορινθίου, στην πρώτη της κινηματογραφική εμφάνιση.
 
Η υπόθεση της ταινίας αναφέρεται σε δύο φιλικά ζευγάρια που πηγαίνουν διακοπές σε μια απομονωμένη παραλία, αλλά οι μεταξύ τους σχέσεις αποδεικνύεται ότι κρύβουν πολλά μυστικά και ψέματα.  

Τα γυρίσματα της ταινίας πραγματοποιήθηκαν στην παραλία της Σχοινοδαύλειας, που βρίσκεται στην Εύβοια, καθώς και τον Αλίαρτο, τη Θήβα και την Αθήνα.

Η ταινία έκανε πρεμιέρα στις 24 Ιανουαρίου 2008 στις κινηματογραφικές αίθουσες και έλαβε αρνητικές κριτικές.

## Παραπομπές


## Εξωτερικοί σύνδεσμοι
* 

Κατηγορία:Ταινίες του 2008
Κατηγορία:Ελληνικές ταινίες της δεκαετίας 2000
Κατηγορία:Ελληνόφωνες ταινίες
Κατηγορία:Ελληνικές ερωτικές ταινίες
Κατηγορία:Ελληνικές θρίλερ ταινίες
Κατηγορία:Ταινίες γυρισμένες στην Ελλάδα
Κατηγορία:Κυπριακές ταινίες
Το διπλανό δωμάτιο

***Το διπλανό δωμάτιο*** (πρωτότυπος τίτλος: ***The Room Next Door***, ισπανικά: ***La habitación de al lado***) είναι ισπανική δραματική ταινία του 2024 σε σενάριο και σκηνοθεσία του Πέδρο Αλμοδόβαρ, στην πρώτη του αγγλόφωνη ταινία μεγάλου μήκους. Βασίζεται στο μυθιστόρημα *What Are You Going Through* της Σίγκριντ Νούνες. Πρωταγωνιστούν η Τίλντα Σουίντον και η Τζούλιαν Μουρ, με τους Τζον Τουρτούρο και Αλεσάντρο Νιβόλα σε δευτερεύοντες ρόλους. 

Η υπόθεση της ταινίας επικεντρώνεται σε δύο φίλες στη Νέα Υόρκη που επικοινωνούν μεταξύ τους μετά από χρόνια. Στις μεταξύ τους συζητήσεις ασχολούνται με θέματα όπως η μετάνοια, η λύτρωση και η δική τους θνητότητα. 

Η ταινία κέρδισε τον Χρυσό Λέοντα στο 81ο φεστιβάλ της Βενετίας. Επίσης, ήταν υποψήφια για το Βραβείο ευρωπαϊκού κινηματογράφου καλύτερης ταινίας. 

## Παραπομπές


Κατηγορία:Ισπανικές δραματικές ταινίες
Κατηγορία:Αγγλόφωνες ταινίες
Κατηγορία:Ταινίες σε σκηνοθεσία Πέδρο Αλμοδόβαρ
Κατηγορία:Ταινίες σε σενάριο Πέδρο Αλμοδόβαρ
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες σχετικά με σχέσεις μητέρας–κόρης
Κατηγορία:Νικητές Χρυσού Λέοντα
Κατηγορία:Ταινίες γυρισμένες στη Μαδρίτη
Κατηγορία:Ταινίες γυρισμένες στη Νέα Υόρκη
Κατηγορία:Ταινίες παραγωγής Warner Bros.
Κατηγορία:Ταινίες του 2024
Μάριος Ηλιόπουλος

Ο **Μάριος Ηλιόπουλος** (Αθήνα, 18 Σεπτεμβρίου 1966) είναι Έλληνας εφοπλιστής και επιχειρηματίας.

## Πρώιμος βίος

Ο Μάριος Ηλιόπουλος γεννήθηκε στις 18 Σεπτεμβρίου 1966, γιος του Παναγιώτη και της Δέσποινας. Ήταν ένα από τα τρία αγόρια της οικογένειας. Τα δύο αδέρφια του ήταν ο Γιάννης (ο οποίος πέθανε το 2017) και ο Αντώνης.

Ο Ηλιόπουλος μεγάλωσε στο Ψυχικό, ένα προάστιο της Αθήνας, και φοίτησε στο Κολλέγιο Αθηνών. Ο πατέρας του, Παναγιώτης, ασχολήθηκε με το εμπόριο χρυσού, όπου αναδείχθηκε σε έναν από τους κορυφαίους στον τομέα του. Από το 1988 ασχολήθηκε με την επιβατηγό ναυτιλία και το 1989, μαζί με τον γιο του, Μάριο, συνίδρυσαν τη Seajets.

## Επιχειρηματική σταδιοδρομία
### Seajets
Το 1989, ο Μάριος Ηλιόπουλος, μαζί με τον πατέρα του Παναγιώτη, ίδρυσαν την ελληνική ακτοπλοϊκή εταιρεία Seajets. Η Seajets είναι πλέον μία από τις κορυφαίες εταιρείες πλοίων υψηλής ταχύτητας στην Ελλάδα.

Από το 2024, ο στόλος της εταιρείας του, Seajets, αποτελείται από 30 ταχύπλοα, 6 συμβατικά και 4 κρουαζιερόπλοια.

### ΑΕΚ
Στις 10 Ιουνίου 2024, ο Ηλιόπουλος αγόρασε την ελληνική ποδοσφαιρική ομάδα ΑΕΚ. Το τίμημα της εξαγοράς εκτιμάται σε 90 εκατομμύρια ευρώ.

Ο Ηλιόπουλος είναι ο πλειοψηφικός μέτοχος με ποσοστό 85,03% του συλλόγου. Στη συνέντευξη Τύπου, ο Ηλιόπουλος δήλωσε: «Θα δώσω την ψυχή μου, το μυαλό μου... όλο μου το είναι για να κατακτήσω τίτλους».

Από τότε που ο Ηλιόπουλος ανέλαβε την ομάδα, έχει φέρει στον σύλλογο κορυφαίους παίκτες όπως οι Άντονι Μαρσιάλ, Έρικ Λαμέλα και Ρομπέρτο Περέιρα, σπάζοντας το ρεκόρ των συμβολαίων του συλλόγου.

### Γιουβέντους
Στις 12 Οκτωβρίου 2024, ο Ηλιόπουλος έγινε μειοψηφικός μέτοχος στην ιταλική ποδοσφαιρική ομάδα Γιουβέντους, κατέχοντας το 3,5% του συλλόγου. Ο Ηλιόπουλος φέρεται να πλήρωσε περίπου 32-34 εκατομμύρια ευρώ για να αποκτήσει τις μετοχές του.

## Ασφαλιστική απάτη

Στις 6 Ιουλίου 2011, το δεξαμενόπλοιο **Brillante Virtuoso** υπέστη ανεπανόρθωτες ζημιές που το Ανώτατο Δικαστήριο του Λονδίνου έκρινε ότι ήταν ασφαλιστική απάτη που ενορχηστρώθηκε και υποκινήθηκε από τον Μάριο Ηλιόπουλο, μεταμφιεσμένη σε πειρατική επίθεση. Ένας ερευνητής του θέματος, ο David Mockett, σκοτώθηκε από βόμβα αυτοκινήτου σε αυτό που έχει περιγραφεί ως στοχευμένη δολοφονία, αφού είχε καταστήσει σαφές ότι διαφωνούσε με την ασφαλιστική αξίωση του Ηλιόπουλου.

Διαπιστώθηκε επίσης ότι ένα άλλο δεξαμενόπλοιο που ανήκε στον Ηλιόπουλο, το **Elli**, είχε επίσης καταστραφεί μετά από πυρκαγιά δύο χρόνια πριν, με τις ίδιες εταιρείες διάσωσης και τον ίδιο αρχιμηχανικό να είναι υπεύθυνοι για την επιχείρηση ανάκτησης, όπως ήταν υπεύθυνοι και για το Brillant Virtuoso.

## Παραπομπές


Κατηγορία:Έλληνες εφοπλιστές
Κατηγορία:Πρόεδροι ΠΑΕ ΑΕΚ
Φαράγγι των Νεκρών

Το **φαράγγι των Νεκρών**, γνωστό και ως **φαράγγι της Κάτω Ζάκρου**, είναι φαράγγι το οποίο βρίσκεται στον δήμο Σητείας, στην ανατολική Κρήτη, στην Ελλάδα. Το φαράγγι ξεκινάει από την Επάνω Ζάκρο και καταλήγει στην Κάτω Ζάκρο, κοντά στο μινωικό ανάκτορο. Το όνομα φαράγγι των νεκρών δόθηκε από τον Νικόλαο Πλάτωνα επειδή στα τοιχώματα του φαραγγιού έχουν βρεθεί μινωικοί τάφοι. Κατά μήκος του φαραγγιού υπάρχουν και άλλες αρχαιολογικές θέσεις, όπως ο μινωικός οικισμός στη θέση Λενικά και η μινωική οχύρωση Κάστελος.

Το φαράγγι γεωλογικά χαρακτηρίζεται από ένα τεκτονικό κάλυμμα φυλλιτών - χαλαζιτών πάνω από το οποίο βρίσκεται το τεκτονικό κάλυμμα ασβεστόλιθων της σειράς της Τρίπολης. Στις θέσεις επαφής των δύο στρωμάτων δημιουργούνται συνθήκες ευνοϊκές για τη δημιουργία μικρών πηγών. Στο τέλος του φαραγγιού έχει σχηματιστεί μικρή αλουβιακή πεδιάδα. Στις εκβολές του χειμάρρου βρίσκεται μικρός υγροβιότοπος. Στο φαράγγι φύονται, μεταξύ άλλων, πλατάνια, πρίνοι, αγριελιές και πικροδάφνες.

Από το φαράγγι διέρχεται το ευρωπαϊκό μονοπάτι Ε4, σχηματίζοντας το ανατολικό του όριο. Στην έξοδο του φαραγγιού έχει διαμορφωθεί αναρριχητικό πεδίο.

## Παραπομπές


Νεκρων Φαραγγι
Κατηγορία:Δήμος Σητείας
Πανελλήνιοι σκοπευτικοί αγώνες 1907

Οι **Πανελλήνιοι σκοπευτικοί αγώνες 1907** ήταν διοργάνωση των Πανελλήνιων σκοπευτικών αγώνων, που διεξήχθη υπό την εποπτεία του Συνδέσμου Ελληνικών Γυμναστικών Αθλητικών Σωματείων (Σ.Ε.Γ.Α.Σ.). Η διοργάνωση πραγματοποιήθηκε στο Σκοπευτήριο Καλλιθέας μεταξύ 24 και 25 Μαρτίου του 1907. Συμμετείχαν 19 σκοπευτές της Πανελλήνιας Σκοπευτικής Εταιρίας (Σ.Ε.) και του Ομίλου Κυνηγών Πειραιώς (Ο.Κ.Π.). Διεξήχθησαν 7 ατομικά αγωνίσματα. Στο αγώνισμα του περιστρόφου ελλην. στρατού από 20 μέτρα οι επιδόσεις ήταν εξαιρετικές, καθώς υπολείπονταν κατά 10 αριθμούς του πρώτου Ολυμπιονίκη Ζαν Φουκονιέ, και υπερέβησαν κατά 8 του πρώτου Έλληνα των Ολυμπιακών Αγώνων Αριστείδη Ραγκαβή.

Η απονομή των βραβείων στου νικητές έγινε την τελευταία μέρα των Πανελλήνιων αγώνων στίβου, στις 29 Απριλίου.

## Κάτοχοι μεταλλίων

1Ο Μαθιός Τριανταφυλλίδης ανακηρύχθηκε πρώτος έχοντας περισσότερες βολές στους κύκλους 9 και 10.

## Μετέχοντες αθλητές
Ο αριθμός των αθλητών που συμμετείχαν ανά αγώνισμα ήταν:

## Παραπομπές


1907
1907
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1907
Γκιουρούν

Η **Γκιουρούν** (τουρκικά: Gürün) είναι κωμόπολη στην Τουρκία, επί του ποταμού Τοχμά, δεξιού παραποτάμου του Ευφράτη, βορειοδυτικά της Μαλάτειας. Λειτουργεί ως το διοικητικό κέντρο της ομώνυμης περιφέρειας και βρίσκεται στην επαρχία Σεβάστειας. Το 2022, ο πληθυσμός της ήταν 10.657 κάτοικοι.

Ορισμένοι ερευνητές ταυτίζουν την πόλη με τη βιβλική Θοργαμά (Γέν. 10:3, 1 Χρον. 1:6, Ιεζ. 27:14, Ιεζ. 38:6), καθώς και με την χεττιτική πόλη Τιλγάριμο.

## Παραπομπές


Κατηγορία:Πόλεις της Τουρκίας
Θηλυκοποίηση (βιολογία)

Στη βιολογία και την ιατρική, **θηλεοποίηση ή θηλυκοποίηση** (feminization ή feminisation) είναι η ανάπτυξη σε έναν οργανισμό φυσικών χαρακτηριστικών που είναι συνήθως μοναδικά για τα θηλυκά του είδους. Αυτό μπορεί να αντιπροσωπεύει μια φυσιολογική αναπτυξιακή διαδικασία, συμβάλλοντας στη φυλετική διαφοροποίηση. Η θηλυκοποίηση μπορεί επίσης να προκληθεί από περιβαλλοντικούς παράγοντες και αυτό το φαινόμενο έχει παρατηρηθεί σε πολλά είδη ζώων. Στην περίπτωση της διεμφυλικής ορμονοθεραπείας, προκαλείται σκόπιμα τεχνητά.
## Παθολογική θηλυκοποίηση
Στα ζώα, όταν η θηλυκοποίηση συμβαίνει σε αρσενικό, ή σε ακατάλληλη αναπτυξιακή ηλικία, συχνά οφείλεται στη γενετική ή επίκτητη διαταραχή του ενδοκρινικού συστήματος . Στους ανθρώπους, μία από τις πιο κοινές εκδηλώσεις μη φυσιολογικής θηλυκοποίησης είναι η γυναικομαστία, η ακατάλληλη ανάπτυξη του μαστών που μπορεί να προκύψει από αυξημένα επίπεδα θηλυκοποιητικών ορμονών όπως τα οιστρογόνα. Η ανεπάρκεια ή η απόφραξη των αρρενοποιητικών ορμονών (ανδρογόνα) μπορεί επίσης να συμβάλει στη θηλυκοποίηση. Σε ορισμένες περιπτώσεις, *υψηλά* επίπεδα ανδρογόνων μπορεί να προκαλέσουν τόσο αρρενοποιητική δράση (αυξημένη σωματική τριχοφυΐα, βαθύτερη φωνή, αυξημένη μυϊκή μάζα, κ.λπ.) όσο και θηλυκοποιητικά αποτελέσματα (γυναικομαστία), δεδομένου ότι τα ανδρογόνα μπορούν να μετατραπούν σε οιστρογόνα από αρωματάση στους περιφερικούς ιστούς.
Στα έντομα, η θηλεοποίηση μπορεί να συμβεί μέσω της κληρονομικότητας των ενδοσυμβιωτών (endosymbionts) που χειραγωγούν την αναπαραγωγή. Αυτό προάγει την κληρονομικότητα των ενδοσυμβιωτών, επειδή οι ενδοσυμβιώτες μεταβιβάζονται από τις μητέρες στα αυγά τους. Ως εκ τούτου, όσο περισσότερα θηλυκά μολυσμένα με ενδοσυμβιώτες υπάρχουν σε έναν πληθυσμό, τόσο περισσότερο οι ενδοσυμβιώτες μεταβιβάζονται στην επόμενη γενιά.
## Δείτε επίσης
* Αρρενοποίηση
* Σύστημα φυλοκαθορισμού
## Παραπομπές

Κατηγορία:Ενδοκρινολογία
Κατηγορία:Συστήματα καθορισμού φύλου
Κατηγορία:Φυλετικός διμορφισμός
Κατηγορία:Μεταβολισμός
Κατηγορία:Φυσιολογία
Newsbeast.gr

Το **Newsbeast.gr** είναι ελληνική ενημερωτική - ειδησεογραφική ιστοσελίδα που ξεκίνησε τη λειτουργία της το 2010. Δημιουργήθηκε από την εταιρεία *Prime Applications Μ.Α.Ε.* και κατατάσσεται μεταξύ των κορυφαίων ειδησεογραφικών ιστοσελίδων στην Ελλάδα, παρέχοντας ειδήσεις και ενημέρωση σε πραγματικό χρόνο.

## Διακρίσεις και Αναγνώριση
Ο ιστότοπος έχει λάβει διακρίσεις, όπως το βαρβείο 20 Under 40, του Marketing Week. Σταθερά κατατάσσεται στις πρώτες θέσεις των πιο δημοφιλών ιστοσελίδων στην Ελλάδα, σύμφωνα με πλατφόρμες όπως το SimilarWeb. 

## Παραπομπές
Αποθηλυκοποίηση

Στην αναπτυξιακή βιολογία και τη ζωολογία, η **αποθηλυκοποίηση ή αποθηλεοποίηση** (defeminization ή defeminisation) είναι μια πτυχή της διαδικασίας της φυλετικής διαφοροποίησης μέσω της οποίας μια δυνητική δομή, λειτουργία ή συμπεριφορά ειδική για τη γυναίκα μεταβάλλεται από μια από τις διαδικασίες της ανδρικής ανάπτυξης. 
## Δείτε επίσης
* Αρρενοποίηση
* Θηλεοποίηση

## Παραπομπές

Κατηγορία:Αναπαραγωγικό σύστημα
Κατηγορία:Ζωολογία
Κατηγορία:Φυσιολογία
Πανελλήνιοι σκοπευτικοί αγώνες 1908

Οι **Πανελλήνιοι σκοπευτικοί αγώνες 1908** ήταν διοργάνωση των Πανελλήνιων σκοπευτικών αγώνων, που διεξήχθη υπό την εποπτεία της Ελληνικής Ολυμπιακής Επιτροπής και οργανώθηκε από τον Σύνδεσμο Ελληνικών Γυμναστικών Αθλητικών Σωματείων (Σ.Ε.Γ.Α.Σ.). Η διοργάνωση πραγματοποιήθηκε στο Σκοπευτήριο Καλλιθέας μεταξύ 29 και 30 Μαρτίου του 1908. Συμμετείχαν 19 σκοπευτές της Πανελλήνιας Σκοπευτικής Εταιρίας (Σ.Ε.), του Ομίλου Κυνηγών Πειραιώς (Ο.Κ.Π.), του Πανελλήνιου Γυμναστικού Συλλόγου (Π.Γ.Σ.) και του Πειραϊκού Συνδέσμου (Π.Σ.). Διεξήχθησαν 9 ατομικά αγωνίσματα.

## Κάτοχοι μεταλλίων

1Ο Αναστάσιος Μεταξάς θεωρήθηκε δεύτερος έχοντας περισσότερες βολές στους κύκλους 9 και 10.
2Ο Αναστάσιος Μεταξάς κέρδισε τον Φραγκίσκο Μαυρομμάτη στα μπαράζ.
3Ο Φραγκίσκος Μαυρομμάτης κέρδισε στα μπαράζ τον Γεώργιο Ορφανίδη.

## Μετέχοντες αθλητές
Ο αριθμός των αθλητών που συμμετείχαν ανά αγώνισμα και σύλλογο ήταν:

## Παραπομπές


1908
1908
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1908
Οσούγιους

Η **Οσούγιους** (αγγλικά: Osoyoos) είναι η νοτιότερη πόλη στην κοιλάδα Οκανάγκαν στη Βρετανική Κολομβία του Καναδά μεταξύ του Πεντίκτον και του Ομάκ. Η πόλη βρίσκεται 3,6 χιλιόμετρα βόρεια των αμερικανικών συνόρων στην πολιτεία της Ουάσιγκτον και σε μικρή απόσταση από την Ινδιάνικη Κοινότητα Οσούγιους.

Ο πληθυσμός της πόλης των 5.556 κατοίκων (το 2021) διογκώνεται τους καλοκαιρινούς μήνες με εποχικούς επισκέπτες. Οι ηλικιωμένοι (65 ετών και άνω) αποτελούν το 43% του πληθυσμού της πόλης. Άλλα 2.139 άτομα ζουν γύρω από την πόλη εντός της Εκλογικής Περιοχής Α του Περιφερειακού Διαμερίσματος Οκανάγκαν-Σιμιλκαμήν, και 1.426 ακόμη στην Ινδιάνικη Κοινότητα Οσούγιους 1.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βρετανικής Κολομβίας
Τριπόταμο Αρκαδίας

Το **Τριπόταμο** είναι οικισμός της Αρκαδίας στον Δήμο Μεγαλόπολης. 

## Γενικά στοιχεία
Το Τριπόταμο βρίσκεται σε υψόμετρο 400 μέτρα σε περιοχή που χαρακτηρίζεται από πυκνή βλάστηση  ενώ απέχει 11 χλμ. ΝΔ. από την Μεγαλόπολη. Είναι κτισμένο στο σημείο που ενώνεται ο Αλφειός με δύο παραποτάμους του, τον Καρνίωνα και τον Γαθεάτη, εξ' ου και το όνομά του. Αναφορές για το χωριό, με την ονομασία *Δεδέμπεης*, υπάρχουν από την περίοδο της ενετοκρατίας και τουρκοκρατίας ενώ έχει χρησιμεύσει ως καταφύγιο του Θεόδωρου Κολοκοτρώνη. Δυστυχώς όμως κινδυνεύει να χαθεί, καθώς έχει αποφασιστεί η ισοπέδωσή του προκειμένου να χρησιμοποιηθεί η περιοχή για την επέκταση των ορυχείων λιγνίτη της ΔΕΗ. Ο παλιός σιδηροδρομικός του σταθμός έχει χαρακτηριστεί ως έργο τέχνης που χρειάζεται ειδική προστασία, διότι αποτελεί ένα από τα πρώτα δείγματα Βιομηχανικής Αρχιτεκτονικής στον Ελλαδικό χώρο.  

## Ιστορικά - διοικητικά στοιχεία
Ο Γάλλος περιηγητής Φρανσουά Πουκεβιλ αναφέρει τον Τριπόταμο με την ονομασία *Δεδέμπεης* (*Dedembey*) να υπάγεται διοικητικά στην επαρχία Καρύταινας (*Caritѐne*) → Τμήμα Κάμπων (*Cambi*) και να έχει πληθυσμό 30 οικογενειών (Πηγή: *Pouqueville, Voyage 5, 487*). Στην Εκστρατεία του Μοριά καταγράφεται με την ονομασία *Δεδέμπεης* (*Dédé-Bey*) και πληθυσμό 52 οικογένειες (συνολικά 271 άτομα) ενώ αργότερα στο "Αρχείον Ιωάννου Καποδίστρια" με 51 οικογένειες (συνολικά 221). 

Μετά την ολοκλήρωση της Επανάστασης του 1821 αναφέρεται επίσημα, με την παλιά ονομασία της ως *Δεδέμπεης*, το 1835 να προσαρτάται στον τότε δήμο Λυκοσούρας και το 1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης και την τροποποίησή του Κλεισθένης Ι, αποτελεί κοινότητα, που ανήκει στη Δημοτική Ενότητα Μεγαλόπολης του Δήμου Μεγαλόπολης και σύμφωνα με την απογραφή 2021 απογράφησαν 15 κάτοικοι.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι

* Τριπόταμος Μεγαλόπολης | Το χωριό που «καταπίνει» ο λιγνίτης από τον ιστότοπο https://www.kalimera-arkadia.gr/.

## Παραπομπές


Κατηγορία:Χωριά της περιφερειακής ενότητας Αρκαδίας
Ελεύθερη κατάδυση (ταινία)

Η ***Ελεύθερη κατάδυση*** είναι ελληνική αισθηματική ταινία του 1995 σε σκηνοθεσία Γιώργου Πανουσόπουλου, ο οποίος έγραψε και το σενάριο μαζί με τους Βασίλη Αλεξάκη, Δέσποινα Τομαζάνη, Λεία Βιτάλη και Μανίνα Ζουμπουλάκη. Πρωταγωνιστούν οι: Καρυοφυλλιά Καραμπέτη, Αλέκος Συσσοβίτης, Βαλέρια Χριστοδουλίδου, Ηλίας Λογοθέτης, Αντώνης Αντωνίου και Μπεάτα Ασημακοπούλου. 
 
Η υπόθεση της ταινίας επικεντρώνεται σε δύο πρώην εραστές, την Όλγα, μια νεαρή φαρμακοποιό που ζει με τον άντρα της και την κόρη τους και τον Λευτέρη που επιστρέφει στο νησί όπου μεγάλωσε, προκειμένου να ηγηθεί των ερευνών για τον εντοπισμό ενός θρυλικού ναυαγίου. Οι σχέσεις και των δύο θα πάρουν μια απρόσμενη εξέλιξη, όταν ένα θαμμένο μυστικό έρθει στην επιφάνεια. Τότε δέσμιοι και οι δύο του ερωτικού πάθους, θα διχαστούν ανάμεσα στην ηθική και στον έρωτα.

Τα γυρίσματα της ταινίας πραγματοποιήθηκαν στα Χανιά το καλοκαίρι του 1994.

Η πρεμιέρα της ταινίας πραγματοποιήθηκε στις 12 Απριλίου 1995 και προβλήθηκε στις κινηματογραφικές αίθουσες Άστορ, Όπερα και Τιτάνια της Αθήνας. Έλαβε αρνητικές κριτικές.

## Παραπομπές

## Βιβλιογραφία
*

## Εξωτερικοί σύνδεσμοι
* 
* 

Κατηγορία:Ταινίες του 1995
Κατηγορία:Ελληνικές ταινίες της δεκαετίας 1990
Κατηγορία:Ελληνόφωνες ταινίες
Κατηγορία:Ελληνικές αισθηματικές δραματικές ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες με μουσική σύνθεση Μάνου Χατζιδάκι